ผู้รักษาพระราชลัญจกรของญี่ปุ่น

ผู้รักษาพระราชลัญจกรของญี่ปุ่น หรือ สมุหพระราชลัญจกร () เป็นตำแหน่งทางการบริหารที่ไม่อยู่ในตำแหน่งคณะรัฐมนตรีในรัฐบาลของ จักรวรรดิญี่ปุ่น รับผิดชอบในการรักษาพระราชลัญจกรและตราประทับของญี่ปุ่น ตำแหน่งสมัยใหม่ของผู้รักษาพระราชลัญจกรนั้นเหมือนกันกับ ไนไดจิง แค่ในนามเท่านั้นและไม่ควรสับสน ตำแหน่งถูกยกเลิกในปี ค.ศ. 1945 หลัง สงครามโลกครั้งที่สอง

 ประวัติ 
 ยุคเมจิ 
ตำแหน่งผู้รักษาพระราชลัญจกรในสมัยใหม่ ถูกสถาปนาขึ้นในปี ค.ศ. 1885 หลังจากที่รัฐบาลเมจิได้จัดตั้งคณะรัฐมนตรีญี่ปุ่น แต่อย่างไรก็ตาม ตำแหน่งผู้รักษาพระราชลัญจกรนั้น ได้ถูกแยกออกจากการบริหารของคณะรัฐมนตรี และให้ไปปฏิบัติหน้าที่เป็นผู้ให้คำปรึกษาส่วนพระองค์ของพระจักรพรรดิแทน นอกจากนี้ผู้รักษาพระราชลัญจกรนั้น ยังต้องรับผิดชอบในส่วนของเอกสารต่าง ๆ ของพระจักรพรรดิ เช่น พระราชหัตถเลขา พระบรมราชโองการ อีกทั้งฎีกาที่ส่งไปถวายพระจักรพรรดิและส่งไปยังศาล ก็ได้รับการรับผิดชอบจากผู้รักษาพระราชลัญจกร รวมทั้งการส่งพระราชหัตถเลขาและจดหมายตอบฎีกาที่ส่งไปถวายและไปยังศาลด้วยเช่นกัน


เมื่อสภาองคมนตรีถูกก่อตั้งขึ้นในปี ค.ศ. 1888 ผู้รักษาพระราชลัญจกรก็ยังคงมีบทบาทในการให้คำปรึกษาส่วนพระองค์ โดยระหว่างองคมนตรีกับผู้รักษาพระราชลัญจกรนั้น ผู้รักษาพระราชลัญจกรจะแตกต่างกันในด้านของความสัมพันธ์โดยตรงระหว่างพระจักรพรรดิ โดยจะได้รับความไว้วางใจเป็นพิเศษ

ในปี ค.ศ. 1907 ตำแหน่งผู้รักษาพระราชลัญจกรได้ถูกขยายขึ้นไปเป็น สำนักงานสมุหพระราชลัญจกร () โดยมีหัวหน้าเลขานุการ 1 คน เลขานุการ 3 คน และผู้ช่วยเลขานุการ 6 คน เพื่อช่วยเหลือปริมาณงานเอกสารที่เพิ่มมากขึ้นโดยส่งผ่านไปยังตำแหน่ง เก็นโร

 ยุคโชวะ 
ภายหลังจากการเริ่มเข้าสู่รัชสมัยของ สมเด็จพระจักรพรรดิฮิโระฮิโตะในปี ค.ศ. 1925 สำนักงานและตำแหน่งของผู้รักษาพระราชลัญจกรนั้น เริ่มกลายมาเป็นตำแหน่งที่มีความสำคัญมากขึ้นเรื่อย ๆ โดยมีค่าใช้จ่ายสำหรับการทำงานมาจากสำนักนายกรัฐมนตรี จากการแย่งชิงทางการเมืองภายในสภาไดเอ็ตของญี่ปุ่นนั้น ได้ช่วยส่งเสริมให้ตำแหน่งของผู้รักษาพระราชลัญจกรนั้น มีอำนาจที่มากขึ้น

สำนักงานสมุหพระราชลัญจกรได้ถูกยกเลิกอย่างเป็นทางการ เมื่อวันที่ 24 พฤศจิกายน ค.ศ. 1945 โดยตำแหน่งผู้รักษาพระราชลัญจกรได้ถูกยกเลิกไปโดยรัฐธรรมนูญฉบับใหม่ในเดือนพฤศจิกายน ค.ศ. 1946 ดังนั้น ฟุจิตะ ฮิซาโนริ จึงเป็นจางวางใหญ่คนสุดท้ายที่มีตำแหน่งเป็นผู้รักษาพระราชลัญจกร

ปัจจุบัน พระราชลัญจกรนั้นถูกเก็บรักษาไว้และอยู่ในการกำกับดูแลของ จางวางญี่ปุ่น

 รายพระนามและรายนามผู้รักษาพระราชลัญจกร 
 รูป ชื่อ ระยะเวลาดำรงตำแหน่ง 60px ซังโจ ซาเนะโตมิ三条実美 22 ธันวาคม1885 18 กุมภาพันธ์1891 60px โทะกุไดจิ ซาเนะสึเนะ徳大寺実則 21 กุมภาพันธ์1891 12 สิงหาคม1912 60px คัตสึระ ทาโร桂 太郎 21 สิงหาคม1912 21 ธันวาคม1912 60px เจ้าชายฟุชิมิ ซาดะนารุ伏見宮貞愛親王 21 ธันวาคม1912 13 มกราคม1915 60px โอยามะ อิวาโอะ大山巌 23 เมษายน1915 10 ธันวาคม1916 60px มัตสึคาตะ มาซาโยชิ松方正義 2 พฤษภาคม1917 18 กันยายน1922 60px ฮิราตะ โทสุเกะ	平田東助 19 กันยายน1922 30 พฤษภาคม1925 60px ฮามาโอะ อาราตะ濱尾新 30 มีนาคม1925 30 มีนาคม1925 60px มากิโนะ โนบุอากิ牧野伸顕 30 มีนาคม1925 26 กุมภาพันธ์1935 60px ไซโต มาโกโตะ斎藤実 26 กุมภาพันธ์1935 6 กุมภาพันธ์1936 60px อิชิกิ คิโตะกุโร一木喜徳郎 6 มีนาคม1936 6 มีนาคม1936 60px ยูอาซะ คุระ คุระเฮอิ湯浅倉平 6 มีนาคม1936 1 มิถุนายน1940 60px คิโดะ โคอิจิ木戸幸一 1 มิถุนายน1940 24 พฤศจิกายน1945 60px ฟุจิตะ ฮิซาโนริ藤田 尚徳 25 พฤศจิกายน1945 2 พฤศจิกายน1946

 ดูเพิ่ม 
 พระราชลัญจกร

 อ้างอิง 

หมวดหมู่:การเมืองจักรวรรดิญี่ปุ่น